Другі занятак цыклу засяроджваецца на вышэйшым саслоўі ВКЛ і РП – шляхце. Юныя ўдзельнікі на падставе музейнай экспазіцыі даведаюцца пра правы і абавязкі гэтага стану, яго арыгінальную культуру і нават моду; пазнаёмяцца з сармацкім партрэтам і вядомымі гістарычнымі дзеячамі, пачынаючы ад Канстанціна Астрожскага і Льва Сапегі, заканчваючы Каралем Станіславам Радзівілам Пане Каханку і Тадэвушам Касцюшкам. Дзеці вывучаць генеалагічныя дрэвы розных родаў, якія маюцца ў экспазіцыіі, даведаюцца пра прынцыпы іх складання. Нарэшце, хлопцы і дзяўчаты паспрабуюць скласці сваё генеалагічнае дрэва пад уважлівым наглядам дасведчаннага педагога. Генеалагічныя дрэвы дзеці могуць забраць з сабою.